नई दिल्ली/इंदौर. अगर आपकी सालाना कर योग्य आमदनी 10 लाख रुपए से ज्यादा है तो जनवरी से आपको रसोई गैस पर सब्सिडी नहीं मिलेगी। आपको गैस सिलेंडर मार्केट रेट पर खरीदना पड़ेगा। करयोग्य आमदनी पिछले वित्त वर्ष की मानी जाएगी।
अभी इंदौर में सब्सिडी वाले सिलेंडर की कीमत 471.94 रुपए और बिना सब्सिडी वाले की 678.50 रुपए है। यानी हर सिलेंडर पर 206.46 रुपए सब्सिडी मिलती है। ग्राहक बाजार दर पर सिलेंडर खरीदता है। सरकार सब्सिडी की रकम उसके खाते में जमा करती है।
10 लाख रुपए से ज्यादा आमदनी वाले कितने लोग सब्सिडी वाला सिलेंडर लेते हैं, इसका कोई आंकड़ा नहीं है। इसलिए कितने लोग प्रभावित होंगे और सरकार को कितनी बचत होगी, इसका सटीक आकलन मुश्किल है। 2014-15 में कुल पेट्रोलियम सब्सिडी 60,270 करोड़ रुपए थी। इसमें रसोई गैस सब्सिडी 40,551 करोड़ की थी।
वैसे देश में 3.5 करोड़ करदाता हैं। इनमें करीब 6% यानी 21 लाख लोगों की सालाना आमदनी 10 लाख रुपए से ज्यादा है। जनवरी से सातवें वेतन आयोग की सिफारिशें लागू होने के बाद यह संख्या बढ़ जाएगी। कोई भी ग्राहक साल में सब्सिडी वाले 12 सिलेंडर ले सकता है।
वह सबकुछ जो आप जानना चाहते हैं
ग्रॉस इनकम 10 लाख रुपए से ऊपर है तो?
यह फैसला ग्रॉस इनकम पर नहीं, बल्कि टैक्सेबल इनकम पर लागू होगा। अगर ग्रॉस इनकम 10 लाख रु. से ज्यादा लेकिन टैक्सेबल इनकम इससे कम है, तो सब्सिडी मिलती रहेगी।
कमाई मेरी, सिलेंडर पति/पत्नी के नाम है तो?
तब भी सब्सिडी नहीं मिलेगी। सरकार ने साफ किया है कि अगर रसोई गैस ग्राहक के पति या पत्नी की सालाना कमाई 10 लाख से ज्यादा है, तो वह भी सब्सिडी का हकदार नहीं होगा।
सरकार खुद काट लेगी सब्सिडी के पैसे?
नहीं। फिलहाल यह स्वैच्छिक है। हो सकता है जनवरी से जब आप सिलेंडर बुक कराने के लिए फोन करें तो उसमें कमाई चुनने का भी विकल्प मिले। गैस कंपनी को कैसे पता चलेगी आपकी आमदनी? फिलहाल यह स्वैच्छिक है। हो सकता है जनवरी से जब आप सिलेंडर बुक कराने के लिए फोन करें तो उसमें कमाई चुनने का भी विकल्प मिले। नए गैस कनेक्शन के लिए पैन जरूरी किया जा सकता है।
- 206.46 रु. सब्सिडी (इंदौर में)
- 12 सिलेंडर पर कुल सब्सिडी 2477.52 रुपए
- 16.35 करोड़ रसोई गैस कनेक्शन हैं देश में।
- 14.78 करोड़ ग्राहकों को सब्सिडी सीधे खाते में दी जा रही है।
- 57.50 लाख लोग सब्सिडी छोड़ चुके हैं प्रधानमंत्री की अपील पर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva